open-index/open-wikipedia-markdown huggingface dataset:
মার্জ সানুর

ডান|থাম্ব|মার্জ সানুর, ২০১৩
**মার্জ সানুর** (, অনুবাদ: "সানুর উপত্যকা"; যাকে **মারজ আল-ঘুরুক**ও বলা হয়, অনুবাদ: "ডুবতে থাকা উপত্যকা") হল ফিলিস্তিনের পশ্চিম তীরের উত্তর পর্বতমালার মধ্যে অবস্থিত একটি বন্ধ অববাহিকা। এটি সম্পূর্ণভাবে দক্ষিণ জেরিন গভর্নরেটের জেরিন (উত্তরে) এবং নাবলুস (দক্ষিণে) শহরের মধ্যে অবস্থিত। এর মোট আয়তন প্রায় ২০ বর্গ কিলোমিটার, আর এর পানিনির্গমন অববাহিকার আয়তন প্রায় ৫৫ বর্গ কিলোমিটার, যার বেশিরভাগই জেরিন গভর্নরেটে অবস্থিত, এছাড়া দুই বর্গ কিলোমিটার তুবাস গভর্নরেট পর্যন্ত বিস্তৃত হয়েছে। মার্জ সানুর উত্তরে কাবাতিয়া পর্বতমালা, পশ্চিমে জাওয়াইয়া পাহাড় এবং দক্ষিণে মুশেরিফ উচ্চভূমি রয়েছে। এছাড়া আরও উত্তর-পশ্চিমে সাহল আররাবা উপত্যকা এবং আরও পূর্বে আক্কাবা ও তুবাস শহর ও পরে জর্ডান উপত্যকা রয়েছে।

মার্জ সানুরের সর্বোচ্চ দৈর্ঘ্য ৭.৫ কিলোমিটার এবং সর্বোচ্চ প্রস্থ ৩.৫ কিলোমিটার। উপত্যকার গড় উচ্চতা সমুদ্রপৃষ্ঠ থেকে ৩৫০ ও ৩৬০ মিটারের মধ্যে, সর্বোচ্চ উচ্চতা ৩৭০ মিটার এবং সর্বনিম্ন উচ্চতা ৩৪৮ মিটার। উপত্যকার চারপাশে পাহাড় এবং পর্বতমালা রয়েছে যেগুলির উচ্চতার পরিসীমা সমুদ্রপৃষ্ঠ থেকে ৪৫০ ও ৭৬৪ মিটারের মধ্যে। হুরেইশ পর্বত যার উচ্চতা সমুদ্রপৃষ্ঠ থেকে ৭৬৪ মিটারের উপরে। মার্জ সানুরে একটি মৌসুমী হ্রদ রয়েছে, যাতে সাধারণত ডিসেম্বর থেকে এপ্রিল পর্যন্ত পানি থাকে, এই অববাহিকায় কোনও পানিনির্গমন কেন্দ্র নেই।  বৃষ্টিপাত প্রতি বছর ৬০০ মিলিমিটারের বেশি হলে এটি সাধারণত প্লাবিত হয়। মার্জ সানুরে যাওয়ার পাঁচটি প্রবেশপথ রয়েছে।

জেনিন গভর্নরেটের জলসম্পদ হল ভূগর্ভস্থ জল, ভূপৃষ্ঠের জল এবং কুয়া। বর্তমানে প্রধানত ইজরায়েলি নিষেধাজ্ঞার কারণে এই সম্পদ জেনিন গভর্নরেট বা ফিলিস্তিনের অন্যান্য অংশে ব্যবহার করা হয় না। যার ফলে এটি অনেক সময় বন্যার কারণ হয়ে দাড়ায়।

সানুর পাহাড়ের চূড়ায় একটি মহিমান্বিত দুর্গ রয়েছে যার কিছু বৈশিষ্ট্য এবং দেয়াল আজও দৃশ্যমান। আরবিতে, মার্জ অর্থ "উর্বর উপত্যকা" বা "তৃণভূমি"। মার্জ সানর, ফিলিস্তিনের তৃতীয় বৃহত্তম তৃণভূমি। এটি একটি অত্যন্ত উর্বর ভূমি। উপত্যকার নামকরণ করা হয়েছে সানুর গ্রামের নাম থেকে, যেটি উপত্যকার সীমান্তবর্তী সাতটি ফিলিস্তিনি গ্রামের একটি। অন্য ছয়টি গ্রাম হল মেইথালুন, সিরিস, আল-জুদেইদা, সির, মিসিলিয়া এবং জাওয়াইয়া। মেইথালুন হল উপত্যকার আশেপাশের গ্রামগুলোর মধ্যে আয়তনে সবচেয়ে বড় এবং এটিতে মারজ সানুরের জমির বৃহত্তম অংশ রয়েছে। কাবাতিয়া এবং জেনিনের মত বড় শহরগুলি মারজ সানুরের আরও উত্তরে অবস্থিত।

## তথ্যসূত্র

বিষয়শ্রেণী:এশিয়ার উপত্যকা
বিষয়শ্রেণী:জেনিন প্রদেশ
জাপানের হ্রদের তালিকা

এটি ভূপৃষ্ঠের ক্ষেত্রফল অনুসারে জাপানের হ্রদের তালিকা।  জাপানের ভূমি, অবকাঠামো এবং পরিবহন মন্ত্রণালয় কর্তৃক প্রণীত তালিকায় জাপানের উল্লেখযোগ্য হ্রদ স্থান পেয়েছে। 

## জাপানের উল্লেখযোগ্য হ্রদের তালিকা

1) হোক্কাইডো অঞ্চলের হ্রদের জন্য, উপপ্রশাসনিক অঞ্চল তালিকাভুক্ত করা হয়েছে

## আরো দেখুন
* ক্ষেত্রফল অনুযায়ী হ্রদসমূহের তালিকা
* গভীরতা অনুযায়ী হ্রদসমূহের তালিকা
* আয়তন অনুযায়ী হ্রদসমূহের তালিকা

## তথ্যসূত্র

*  জাপানের উল্লেখযোগ্য হ্রদ - জাপানের ভূমি, অবকাঠামো এবং পরিবহন মন্ত্রণালয়
*  জাপানের লেকের তালিকা- উইকিপিডিয়া

বিষয়শ্রেণী:জাপানের নদী
বিষয়শ্রেণী:জাপান দ্বীপপুঞ্জ
সালাহ আল-দিন সড়ক

**সালাহ আল-দিন সড়ক** (যা **সালাউদ্দিন সড়ক**, **সালাহেদীন রোড** এবং **সালাহ আদ-দ্বীন মহাসড়ক** নামেও পরিচিত) হল গাজা ভূখণ্ডের প্রধান মহাসড়ক, এটি দক্ষিণের রাফাহ সীমান্ত ক্রসিং থেকে উত্তরে এরেজ সীমান্ত ক্রসিং পর্যন্ত ৪৫ কিলোমিটার বিস্তৃত। এই সড়কটি দ্বাদশ শতাব্দীর মুসলিম সেনাপতি সালাহউদ্দিনের নামে নামকরণ করা হয়েছে।

## ইতিহাস

সালাহ আল-দিন সড়ক পৃথিবীর প্রাচীন সড়কগুলোর মধ্যে অন্যতম। লেভান্ত জয়ের উদ্দেশ্যে প্রাচীন মিশরের সেনারা, মহান আলেকজান্ডার, প্রথম ক্রুসেডারেরা এবং নেপোলিয়ন বোনাপার্ট এরা সবাই এই স্থানে ভ্রমণ করে এসেছিলেন। ষষ্ঠদশ শতাব্দীর প্রথমে অন্তত উসমানীয় সাম্রাজ্যের শাসনের সূচনাকালে সড়কটির দৈর্ঘ্য দক্ষিণে সিনাইয়ের আল-আরিশ থেকে উত্তরে আধুনিক তুরস্ক পর্যন্ত বৃদ্ধি করা হয়। কয়েক শতক ধরে এটি "পলেষ্টীয়দের পথ" নামে পরিচিত ছিলো এবং এটি মিশরকে বর্তমান লেবানন, সিরিয়া, তুরস্ক এবং এর দূরের দেশগুলোকে সংযুক্ত করেছে। প্রথম বিশ্বযুদ্ধে ফিলিস্তিনের নিয়ন্ত্রণ প্রাপ্তির পর, ব্রিটিশরা সালাহ আল-দিন সড়ক সংলগ্ন সমান্তরালে দক্ষ সরবরাহ এবং অস্ত্র পরিবহনের জন্য একটি রেললাইন নির্মাণ করে।

জেরাল্ড বাটের মতে, গাজা শহরে "সম্পূর্ণ জীবনের কেন্দ্রবিন্দু" সরাসরিভাবে এই সড়কের সাথে সম্পর্কিত ছিলো যা "শহরটিকে এর অস্তিত্বের উদ্দেশ্য প্রদান করেছে।" যদিও, ১৯৪৮ সালে ইসরায়েল প্রতিষ্ঠা এবং চলমান আরব-ইসরায়েলি সংঘাতের ফলে মিশর ও সিরিয়ার মধ্যকার এর প্রধান সংযুক্তিকরণের ভূমিকা খর্ব হয়।

১৯৬৭ থেকে ২০০৫ পর্যন্ত ইসরায়েলের গাজা ভূখণ্ডের দখলদারিত্ব কালে সালাহ আল-দিন সড়কের বিরাট অংশে ফিলিস্তিনিদের প্রবেশ বন্ধ করে দেওয়া হয় এবং ইসরায়েল বাহিনী সড়কের ১২টি জায়গায় চেকপয়েন্ট বসায়। দ্বিতীয় অভ্যুত্থানের সময় সড়কটির অধিকাংশ অংশ ইসরায়েলিদের জন্যও বন্ধ করে দেওয়া হয়। ২০০৭ সালে ফাতাহের সাথে হামাস গাজার লড়াইয়ে অঞ্চলের ক্ষমতা পাওয়ার পর বর্তমানে হামাস সরকার এসব চেকপয়েন্টগুলো নিয়ন্ত্রণ করছে।

অঞ্চলের ক্ষমতা পাওয়ার পর হামাস সরকার নিজেদের সুড়ঙ্গ ব্যবসার আয় দিয়ে সড়কটি উন্নয়ন ও প্রশস্ত করেছে। ২০১০ সালে *[[দ্য ন্যাশনাল (আবুধাবি)|দ্য ন্যাশনাল]]* সালাহ আল-দিন সড়ক সম্পর্কে লিখে "এখন, মেহনতি কৃষক, সবজান্তা মেকানিক এবং রঙচঙে সড়কের পাশের ব্যবসাপ্রতিষ্ঠান গুলোর প্রদর্শনী পর্যন্ত সালাহ আল দীনের দৈর্ঘ্য প্রসারিত হয়েছে, কেন্দ্রীয় থেকে দক্ষিণ গাজা পর্যন্ত। উটগুলো এর লেনগুলোর মাঝে এলোমেলোভাবে হাঁটছে, এবং টলটলায়মান, হর্ন ডাকা লরিগুলো সড়কের প্রথম থেকে শেষ পর্যন্ত চোরাচালান পণ্য নিয়ে যায় এবং ১৫ লাখ মানুষকে সাহায্য সহায়তা করে ..."

## তথ্যসূত্র

বিষয়শ্রেণী:প্রাচীন সড়ক ও পথ
বিষয়শ্রেণী:গাজা শহরের সড়ক
ডেঞ্জার আইল্যান্ড, গ্রেট চ্যাগোস ব্যাঙ্ক

**ডেঞ্জার আইল্যান্ড** হল গ্রেট চাগোস ব্যাঙ্কের সবচেয়ে পশ্চিমতম এবং দক্ষিণতম দ্বীপ, যা ভারত মহাসাগরের চ্যাগোস দ্বীপপুঞ্জে অবস্থিত বিশ্বের বৃহত্তম প্রবালপ্রাচীর।
## বর্ণনা
এটি একটি ২ কিমি (১.২৪ মিটার) দীর্ঘ্যের একটি সমতল দ্বীপ, যার সর্বোচ্চ প্রস্থ ৪০০ মিটার (১,৩১২ ফুট)। দ্বীপটি লম্বা নারকেল গাছে আচ্ছাদিত। দ্বীপটির এমন নামকরণ সম্ভবত নিরাপদ নোঙ্গর করার জায়গার অভাব থেকে এসেছে, যা এই দ্বীপে ভ্রমণ করা প্রতিটি জাহাজ এবং নাবিকদের জন্য বিপজ্জনক ছিল।. এর নিকটতম দ্বীপ হল ঈগল দ্বীপপুঞ্জের সবচেয়ে দক্ষিণের দ্বীপ সি কাউ দ্বীপ, যা এনএনই (কম্পাস পয়েন্ট যা উত্তর এবং উত্তর-পূর্বের মাঝখান নির্দেশ করে) থেকে ১৬ কিমি (১০ মাইল) দূরে অবস্থিত। 

## ইতিহাস

ডেঞ্জার দ্বীপে কখনই স্থায়ী বসতি ছিল না, এমনকি সেই সময়েও যখন চ্যাগোরা এই অঞ্চলে বাস করত (১৮ এবং ২০ শতকের মাঝামাঝি)। তবে মাঝে মাঝে অন্যান্য দ্বীপ থেকে বৃক্ষরোপণ কর্মীদের নিয়ে আসা হতো নারিকেল সংগ্রহের জন্য।

১৯৭৫ সালে জয়েন্ট সার্ভিসেস দ্বারা ডেঞ্জার আইল্যান্ডে একটি অভিযান পরিচালনা করা হয়েছিল। অভিযানে প্রবালপ্রাচীরের উপর একটি ভূ-সংস্থান-সংক্রান্ত জরিপ করা হয়ছিল, প্রবালগুলির উপর এর পরিবেশগত প্রভাব এবং প্রবালের বিপাকের উপর একটি গবেষণাও করা হয়।  দ্বীপের উদ্ভিদ ও প্রাণীর নমুনার তথ্যসূত্রও সংগ্রহ করা হয়েছিল তখন। 

১৮ই সেপ্টেম্বর ১৯৯৮-এ জারি করা কঠোর প্রকৃতি সংরক্ষণ প্রবিধান অনুসারে ডেঞ্জার আইল্যান্ড ও এর আশপাশের সামুদ্রিক অঞ্চল এবং পার্শ্ববর্তী প্রবালপ্রাচীর সহ সম্পূর্ন এলাকাটিকে প্রাকৃতিক সংরক্ষিত এলাকা হিসেবে চিহ্নিত করা হয়।

বার্ডলাইফ ইন্টারন্যাশনাল কর্তৃক ডেঞ্জার আইল্যান্ডকে একটি গুরুত্বপূর্ণ পাখি এলাকা হিসেবেও চিহ্নিত করা হয়েছে। যেসব পাখির জন্য দ্বীপটি সংরক্ষণের তাৎপর্যের কথা বলা হয়েছে তার মধ্যে রয়েছে লাল-পায়ের বুবিস (৩,৫০০ প্রজনন জোড়া) এবং বাদামী নডিস (১১,০০০ জোড়া)।

২০১২ সালের চ্যাগোস ট্রাস্ট কর্তৃক পরিচালিত একটি অভিযানে তারা দ্বীপে অবতরণের সময় কিছু অসুবিধার সম্মুখীন হন, তাদেরকে উপকূল থেকে সাঁতার কেটে দ্বীপে যেতে হয়েছিল, যা খুবই কষ্টকর ছিল এবং সবাই দ্বীপে অবতরণ করতে সক্ষম হন নি। যারা নামতে পেরেছিলেন তারা বলেছিল যে, দ্বীপে খুব ভাল গাছের আচ্ছাদন ছিল, যার মধ্যে শক্ত কাঠের গাছ বেশী দেখা গিয়েছে, বিশেষ করে পিসোনিয়া জাতের গাছ এবং দ্বীপটি পাখিদের বসবাসের জন্য অত্যন্ত উৎকৃষ্ট মানের। পানির মধ্যে তারা হোপিং নামক সাগর ঘাসের সন্ধান পেয়েছিল কিন্তু ডুগংগ খুঁজে পায় নি।  ডুগংগ হল পূর্ব আফ্রিকা থেকে উত্তর অস্ট্রেলিয়া পর্যন্ত ভারত মহাসাগরের উপকূলে পাওয়া একটি স্তন্যপায়ী উদ্ভিদভোজী সামুদ্রিক প্রাণী। ২০১৫ সালে পরিচালিত অপর এক অভিযানে দ্বীপে অবতরণ অপেক্ষাকৃত কম অসুবিধার ছিল। এই অভিযানে দ্বীপে লাল-পায়ের ও বাদামী বুবিস ছাড়াও তারা আরো দুই প্রজাতির কাঁকড়ার সন্ধান পেয়েছিল। এই অভিযানের প্রতিবেদনে কচ্ছপের পায়ের ছাপ ও বাসা, এবং পানিতে উল্লেখযোগ্য সংখ্যক মাছের কথা বলা হয়েছে। আগের বছর ব্যাপক প্রবালের মৃত্যুর পরেও কিছু প্রবাল পুনরুদ্ধারেরও কথাও প্রতিবেদনে রয়েছে। 

## তথ্যসূত্র

বিষয়শ্রেণী:ব্রিটিশ ভারত মহাসাগরীয় এলাকার জনবসতিহীন দ্বীপ
বিষয়শ্রেণী:সংরক্ষিত প্রাকৃতিক অঞ্চল
বিষয়শ্রেণী:ব্রিটিশ ভারত মহাসাগরীয় অঞ্চলের গুরুত্বপূর্ণ পাখি অঞ্চল
বিষয়শ্রেণী:চাগোস দ্বীপপুঞ্জ
সরকারি বীরশ্রেষ্ঠ শহীদ হামিদুর রহমান ডিগ্রি কলেজ

**সরকারি বীরশ্রেষ্ঠ শহীদ হামিদুর রহমান ডিগ্রি কলেজ** বাংলাদেশের খুলনা বিভাগের  ঝিনাইদহ জেলার একটি শিক্ষাপ্রতিষ্ঠান। বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়।

## ইতিহাস
১৯৯৯  সালে ১ ডিসেম্বর  বাংলাদেশের খুলনা বিভাগের, ঝিনাইদহ জেলার, মহেশপুর উপজেলার অন্তর্গত  খালিশপুর বাজারে কলেজটি  প্রতিষ্ঠিত হয়।https://www.sohopathi.com/birshrestha-shahid-hamidur-rahman-college-2/ ২০১৩ সালে কলেজটি সরকারিকরণ করা হয়। বীরশ্রেষ্ঠ শহীদ হামিদুর রহমান এর নাম অনুসারে কলেজটির নামকরণ করা হয়। কলেজ ক্যাম্পাসে রয়েছে বীরশ্রেষ্ঠ হামিদুর রহমান গ্রন্থগার ও স্মৃতি জাদুঘর। ২০০৭ সালে খালিশপুরে সরকার বীরশ্রেষ্ঠ শহীদ সিপাহী হামিদুর রহমান  গ্রন্থাগার ও স্মৃতি জাদুঘর নির্মাণ করে। কলেজের পাশ দিয়ে বয়ে গেছে কপোতাক্ষ নদ। নদের পাশে ও কলেজের সামনের অংশে রয়েছে ৩৭ বিঘা খাস জমি। এখানে আছে একটি কুঠি বাড়ি যা নীলকুঠি নামে পরিচিত। কুঠি বাড়ির চার পাশে রয়েছে শত বছরের বড় বড় আম গাছ। এখানে ছিলো গাড়ি রাখা ও বৈকালীন অবকাশ যাপনের যায়গা। এগুলো আঠারো শতকে নির্মিত হয়েছিল।

## শিক্ষাকার্যক্রম
বর্তমানে উচ্চমাধ্যমিক শিক্ষা কার্যক্রমও চালু রয়েছে। ২০১৭-১৮ শিক্ষাবর্ষে হতে অনার্স কোর্স  চালু হয়।

*সামাজিক বিজ্ঞান অনুষদ:*
* রাষ্ট্রবিজ্ঞান

*কলা অনুষদ:*
* বাংলা বিভাগ

*ব্যবসায় শিক্ষা অনুষদঃ*
* ম্যানেজমেন্ট

## বর্তমান শিক্ষার্থী ও পরিকাঠামো
বর্তমানে কলেজটিতে বর্তমানে শিক্ষার্থীর সংখ্যা প্রায় ২ হাজার।

## তথ্যসূত্র


বিষয়শ্রেণী:ঝিনাইদহ জেলার মহাবিদ্যালয়
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:হামিদুর রহমান (বীরশ্রেষ্ঠ)
বিষয়শ্রেণী:খুলনা বিভাগের শিক্ষাপ্রতিষ্ঠান
দ্য অ্যাডভেঞ্চারস অফ জিমি নিউট্রন, বয় জিনিয়াস

***দ্য অ্যাডভেঞ্চারস অফ জিমি নিউট্রন, বয় জিনিয়াস*** () একটি আমেরিকান কম্পিউটার-অ্যানিমেটেড টিভি ধারাবাহিক। জন এ. ডেভিস নির্মিত চলচ্চিত্রটি প্রযোজনা করেছে ও এন্টারটেইনমেন্ট, ডিএনএ প্রোডাকশন এবং নিকেলোডিয়ন অ্যানিমেশন স্টুডিও। এতে মার্কিন যুক্তরাষ্ট্রের মধ্যাঞ্চলের অধিবাসীদের স্বাভাবিক জীবনধারা নিয়ে ব্যাঙ্গাত্মক কাহিনী রচিত হয়েছে। "রেট্রোভিল", টেক্সাস নামক কাল্পনিক শহরে এর চিত্রায়ন করা হয়েছে। এই ছবির কেন্দ্রীয় চরিত্রের মধ্যে রয়েছে জিমি নিউট্রন, শিন এস্তেভেজ, কার্ল হুইজার, সিন্ডি ভোর্টেক্স, লিবি ফোলফ্যাক্স, গডার্ড, হিউ নিউট্রন, জুডি নিউট্রন, মিস উইনফ্রেড ফাউল, নিক ডিন, প্রিন্সিপাল উইলবি, ইত্যাদি।

## কণ্ঠ

* দেবী ডেরিবেরি - জিমি নিউট্রন
* জেফরি গার্সিয়া - শিন এস্তেভেজ
* রব পলসেন - কার্ল হুইজার
* ক্যারোলিন লরেন্স - সিন্ডি ভোর্টেক্স
* ক্রিস্টাল স্ক্যালেস - লিবি ফোলফ্যাক্স
* ফ্রাঙ্ক ওয়েলকার - গডার্ড
* মার্ক ডিকার্লো - হিউ নিউট্রন
* মেগান কাভানাঘ - জুডি নিউট্রন
*কাথ সুসি - বেটি কুইনলান
*ফিল লামার - বলবি স্ট্রোগানভস্কি
*আন্দ্রেয়া মার্টিন - মিস উইনফ্রেড ফাউল
*ক্যান্ডি মিলো - নিক ডিন
*বিলি ওয়েস্ট - স্যাম মেলভিক

## তথ্যসূত্র

## বহিঃসংযোগ

* 

বিষয়শ্রেণী:টেলিভিশন ধারাবাহিক
বিষয়শ্রেণী:টেলিভিশন অনুষ্ঠান
বিষয়শ্রেণী:কার্টুন
বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
কানপুর মেট্রো

**কানপুর মেট্রো** হল একটি রেল-ভিত্তিক গণপরিবহন ব্যবস্থা, যা ভারতের কানপুর শহরের দ্রুতগতির গণপরিবহনের জন্য নির্মাণাধীন, এবং কানপুর মহানগর অঞ্চলে প্রসারণযোগ্য। প্রকল্পের সম্ভাব্যতা অধ্যয়ন আরআইটিইএস দ্বারা ২০১৫ সালের জুন করা হয়েছিল। গবেষণাটি শহরের বৃদ্ধি, উন্নয়ন ও সমৃদ্ধিকে বাধাগ্রস্তকারী যানচলাচল সমস্যা ও যানজট নিয়ন্ত্রণ করার জন্য প্রস্তুত করা হয়েছিল। বিশদ প্রকল্প প্রতিবেদন (ডিপিআর) অনুযায়ী সরকার দুটি করিডোর অনুমোদন করে। আইআইটি থেকে মতিঝিলের মধ্যে করিডোর-১-এর অগ্রাধিকার অংশের জন্য দরপত্র ডাকা হয়েছিল। অ্যাপকনস ইনফ্রা দরপত্রে ভূষিত হয়। করিডোর-১-এর অগ্রাধিকার বিভাগটি ২০২১ সালের নভেম্বর মাস থেকে কার্যকর বা চালু হবে বলে আশা করা হচ্ছে, যা বিশ্বের দ্রুততম নির্মিত ও চালু করা মেট্রো ব্যবস্থায় পরিণত হবে।

কেন্দ্রীয় সরকার ২০১৯ সালের ২৮শে ফেব্রুয়ারি কানপুরের জন্য ১১,০৭৬.৪৮ কোটি টাকার আনুমানিক ব্যয় এবং পাঁচ বছরের সময়সীমায় মেট্রো প্রকল্প অনুমোদন করে। ইউরোপীয় বিনিয়োগ ব্যাংক (ইআইবি) প্রকল্পের জন্য €৬৫০ মিলিয়ন ঋণ প্রদানের প্রস্তাব করে। প্রকল্পের নির্মাণ কাজ ২০১৯ সালের ১৫ই নভেম্বর শুরু হয়। ভারতের প্রধানমন্ত্রী নরেন্দ্র মোদী ২০২১ সালের ২৮শে ডিসেম্বর কানপুর মেট্রোর প্রথম ৯ কিলোমিটার রেলপথের উদ্বোধন করেন।

## রুট নেটওয়ার্ক
প্রথম পর্যায়ে আইআইটি কানপুর থেকে নওবাস্তা পর্যন্ত প্রথম করিডোরে (লাইন ১) ২২ টি মেট্রো স্টেশন তৈরি করা হবে এবং কৃষি বিশ্ববিদ্যালয় থেকে বাররা-৮ পর্যন্ত দ্বিতীয় করিডোরে (লাইন ২) ৮ টি মেট্রো স্টেশন তৈরি করা হবে।

### রেড লাইন (আইআইটি কানপুর - নওবাস্তা)
আইআইটি কানপুর থেকে নওবাস্তা পর্যন্ত প্রসারিত রেড লাইনটি মোট ২৩.৭৮৫ কিলোমিটার দীর্ঘ। লাইনটি ১৫.১৬৪ কিলোমিটার উড়ালপথে এবং ৮.৬২১ কিলোমিটার ভূগর্ভস্থপথে নির্মিত হবে। এই পথে মোট ২২ টি স্টেশন রয়েছে।

লাইনটির ৯ কিলোমিটার অংশ যাত্রী পরিবহনের জন্য ২০২১ সালের ২৮শে ডিসেম্বর উদ্বোধন করা হয়।

### ব্লু লাইন (কৃষি বিশ্ববিদ্যালয়- বাররা-৮)
লাইনটির মোট দৈর্ঘ্য ৮.৬ কিলোমিটার। ব্লু লাইনটি কৃষি বিশ্ববিদ্যালয় থেকে বাররা-৮ পর্যন্ত প্রসারিত। লাইনটি ৪.৩ কিলোমিটার উড়ালপথে এবং ৪.৩ কিলোমিটার ভূগর্ভস্থপথে নির্মিত হবে। এই পথে মোট ৮ টি স্টেশন রয়েছে।

## বর্তমান স্থিতি

## রোলিং স্টক
অ্যালস্টম ২০২০ সালের জুলাই মাসে আগ্রা মেট্রো ও কানপুর মেট্রো রোলিং স্টক ও সিগন্যালিং চুক্তি অর্জন করে।

## তথ্যসূত্র

বিষয়শ্রেণী:কানপুরের পরিবহন
বিষয়শ্রেণী:ভারতে স্ট্যান্ডার্ড গেজ রেলওয়ে
বিষয়শ্রেণী:উত্তরপ্রদেশের দ্রুতগামী গণপরিবহন
ইসলামিক ইউনিভার্সিটি অব টেকনোলজির ইতিহাস

**ইসলামিক ইউনিভার্সিটি অব টেকনোলজি ([[ইসলামিক ইউনিভার্সিটি অব টেকনোলজি|আইইউটি]], IUT)** (বাংলা প্রতিবর্নী: **ইসলামী প্রযুক্তি বিশ্ববিদ্যালয়**) প্রতিষ্ঠার প্রাথমিক পর্যায়ে **ইসলামিক সেন্টার ফর টেকনিক্যাল অ্যান্ড ভোকেশনাল ট্রেনিং** (ICTVTR) নামে পরিচিত ছিল। ১৯৭৮ সালের ২৪-২৮ এপ্রিল তারিখে সেনেগালের ডাকার শহরে অনুষ্ঠিত ৯ম ইসলামিক কনফারেন্স অফ ফরেন মিনিস্টারস (ICFM) এবং এই সম্মেলনেই তৎকালীন পররাষ্ট্রমন্ত্রীদের দ্বারা বাংলাদেশের ঢাকায় আইইউটি প্রতিষ্ঠা অনুমোদিত পেয়েছিলো। অর্গানাইজেশন অব ইসলামিক কনফারেন্স (ওআইসি) এর সকল সদস্য এই প্রকল্প বাস্তবায়নে সহযোগিতা করতে সম্মত হয়েছিলো।

## প্রাথমিক পথযাত্রা
১৯৭৭-১৯৭৮ সালের দিকে ওআইসি মুসলিম দেশসমূহে ইসলামি বিশ্ববিদ্যালয় প্রতিষ্ঠার প্রয়াস থেকে এই বিশ্ববিদ্যালয়ের জন্ম। বাংলাদেশে সর্বপ্রথম ওআইসির ১৯৭৭ সালের ৩১ মার্চ-৮ এপ্রিল তারিখের সম্মেলনে ইসলামী বিশ্ববিদ্যালয় বাংলাদেশ প্রতিষ্ঠার প্রস্তাব করে। এরপরের বছর ১৯৭৮ সালের ২৪-২৮ এপ্রিলে ওআইসি বাংলাদেশে ভিন্ন একটি প্রযুক্তিভিত্তিক ইসলামী বিশ্ববিদ্যালয় প্রতিষ্ঠার কথা ভাবে, সেটির নাম ইসলামিক ইউনিভার্সিটি অব টেকনোলজি লাভ করে।

## নাম পরিবর্তন
ডান|থাম্ব|250x250পিক্সেল| পঞ্চস্তম্ভ ফটক, আইইউটি
১৯৭৯ সালের জুন মাসে বোর্ড অফ গভর্নরসের প্রথম বৈঠকের মাধ্যমে প্রতিষ্ঠার বাস্তবায়ন কাজ শুরু হয়।

* ১৯৮১ সালের ২৭ মার্চে ওআইসির সাধারণ সম্পাদক ইয়াসির আরাফাতের উপস্থিতিতে ICTVTR-এর ভিত্তিপ্রস্তর স্থাপন করেন তৎকালীন রাষ্ট্রপতি জিয়াউর রহমান।
* ১৪ জুলাই, ১৯৮৮ সালে বাংলাদেশের তৎকালীন রাষ্ট্রপতি এইচ এম এরশাদ আনুষ্ঠানিকভাবে ICTVTR উদ্বোধন করেছিলেন।
* ১০-১১ ডিসেম্বর ১৯৯৪ সালে মরক্কোর কাসাব্লাংকায় ২২তম ইসলামিক কনফারেন্স অফ ফরেন মিনিস্টারস (ICFM) অনুষ্ঠিত হয়, এখানে ICTVTR নতুন নামকরণ করা হয় ইসলামিক ইন্সটিটিউট অব টেকনোলজি (আইআইটি, IIT)
* ১৯৯৫ সালের ২১ সেপ্টেম্বর বাংলাদেশের তৎকালীন প্রধানমন্ত্রী বেগম খালেদা জিয়া আনুষ্ঠানিকভাবে আইআইটি উদ্বোধন করেন।
* ২০০১ সালের ২৫-২৯ জুন তারিখেমালির বামাকোতে অনুষ্ঠিত ২৮তম ইসলামিক কনফারেন্স অফ ফরেন মিনিস্টারস (ICFM) IIT-এর প্রচেষ্টা ও পড়াশোনার মানের প্রশংসা করে IIT-এর নাম পরিবর্তন করে ইসলামিক ইউনিভার্সিটি অফ টেকনোলজি (IUT) রাখার সিদ্ধান্ত নেয়া হয়।
* **আইইউটি (IUT)** নাম পরিবর্তনের পরে ২৯ নভেম্বর ২০০১ সালে তৎকালীন প্রধানমন্ত্রী বেগম খালেদা জিয়া আনুষ্ঠানিকভাবে উদ্বোধন করেন।
## উন্নয়ন
বাংলাদেশ সরকার প্রদত্ত গ্যারান্টি সহ ইসলামিক ডেভেলপমেন্ট ব্যাংক (আইডিবি) থেকে ঋণের আওতায় অর্থায়ন গ্রহণ করে বিশ্ববিদ্যালয়টি স্বল্প সময়ের মধ্যে অনেক এগিয়েছে এবং এখনও অবকাঠামো চলছে।

বিশ্ববিদ্যালয় ১৯৮৬ সালের ডিসেম্বর থেকে দীর্ঘ নিয়মিত কোর্স শুরু করে এবং ২০১০ সাল পর্যন্ত ২৪টি শিক্ষাবর্ষ সম্পন্ন করে। ২ নভেম্বর ২০১০ সালে বিশ্ববিদ্যালয়ের ২৪ তম সমাবর্তন অনুষ্ঠিত হয়েছিল।নিয়মানুয়ায়ী অনুষ্ঠানের প্রধান অতিথি ছিলেন তৎকালীন প্রধানমন্ত্রী শেখ হাসিনা। ২০২০ সালে বিশ্ববিদ্যালয়টি আমেরিকান কংক্রিট ইনস্টিটিউট (এসিআই) এওয়ার্ড অর্জন করে।

## আরো দেখুন
* ইসলামিক ইউনিভার্সিটি অব টেকনোলজি
* ইসলামী বিশ্ববিদ্যালয়, বাংলাদেশ
* বাংলাদেশে ইসলামি বিশ্ববিদ্যালয় প্রতিষ্ঠার ইতিহাস

## তথ্যসূত্র

বিষয়শ্রেণী:ইসলামিক ইউনিভার্সিটি অব টেকনোলজি
বিষয়শ্রেণী:বাংলাদেশের শিক্ষার ইতিহাস
বিষয়শ্রেণী:বাংলাদেশের বিশ্ববিদ্যালয়ের ইতিহাস
বিষয়শ্রেণী:বিশ্ববিদ্যালয়ের ইতিহাস
দেবকুমার বসু

**দেবকুমার বসু** ( ৬ অক্টোবর ১৯২৯  - ২৪ ফেব্রুয়ারি  ২০০৭) ছিলেন প্রখ্যাত ভারতীয় বাঙালি প্রকাশক ও সম্পাদক। তিনি ১৯৯২ খ্রিস্টাব্দ থেকে আমৃত্যু  কবি-লেখকদের আন্তর্জাতিক সংস্থা  পেন ইন্টারন্যাশনালের  সর্বভারতীয় কেন্দ্রের সম্পাদক ছিলেন। 

## জন্ম ও প্রারম্ভিক জীবন

দেবকুমার বসুর জন্ম ব্রিটিশ ভারতের অধুনা পশ্চিমবঙ্গের কলকাতায়। পিতা প্রমথনাথ বসু। তার পড়াশোনা দক্ষিণ কলকাতার পন্ডিতিয়ার কুঁজোমাস্টারের পাঠশালাতেই  শুরু হয় এবং এরপর মনোহরপুকুরের কর্পোরেশন ফ্রি প্রাইমারি স্কুল ও তীর্থপতি ইন্সটিটিউশনে। তবে তার প্রারম্ভিক জীবন কেমন ছিল এবং কীভাবে পেশায় এলেন সেটি কবি অমিতাভ দাশগুপ্তরের কথায় -
 এসবের সাথে  তাকে কলকাতায় বিভিন্ন সাহিত্যসভা, সাংস্কৃতিক অনুষ্ঠানে দেখা যেত ভবঘুরের মত। সাহিত্য সংস্কৃতির প্রতি একটা টান ছিল তার। শেষে বিনয়কৃষ্ণ দত্তের সংস্পর্শে এসে সাহিত্য-সংস্কৃতি ও প্রকাশনার জগতে প্রবেশ করেন। প্রতিষ্ঠা করেন গ্রন্থজগৎ। প্রখ্যাত চিত্রশিল্পী জয়নুল আবেদিন চিত্রিত রামায়ণ, রত্নসাগর গ্রন্থমালা প্রকাশ করেন। শক্তি চট্টোপাধ্যায়, বিনয় মজুমদার সহ অনেক নবীন কবিদের প্রথম কাব্যগ্রন্থের প্রকাশক ছিলেন তিনি। ১৯৬৯ খ্রিস্টাব্দে প্রকাশনা সংস্থা *গ্রন্থজগৎ* এর নাম পরিবর্তন করে *বিশ্বজ্ঞান* রাখা হয়। বিভিন্ন সময়ে যে যে পত্রিকা তিনি  সম্পাদনা করেন সেগুলি হল -
* *দর্শক*
* *সৈনিক*
* *ঈক্ষণ*
* *ত্রিনয়ন*
* *রণন*
* *খেলাঘর*
* *সময়ানুগত* 
নাট্যাচার্য শিশিরকুমার বহু রচনা সম্পাদনা করেছেন। সেগুলি -
* *শিশির সান্নিধ্যে*
* *নাট্যাচার্য শিশিরকুমার রচনা সংগ্রহ*
* *শতবর্ষের আলোকে শিশিরকুমার*
এছাড়া ও তিনি * বিদ্যাসাগর রচনাবলী* এবং *নতুনকালের গল্পসংকলন* সম্পাদনা করেন।

## সম্মাননা

অন্নদাশঙ্কর রায় (১৯০৪-২০০২) যে দীর্ঘ সময় আমৃত্যু কবি-লেখক প্রাবন্ধিক  ও ঔপন্যাসিকদের আন্তর্জাতিক সংস্থা পেন ইন্টারন্যাশনালের সর্বভারতীয় কেন্দ্রের প্রেসিডেন্ট পদে আসীন ছিলেন, দেবকুমার বসুও ১৯৯২ খ্রিস্টাব্দ হতে আমৃত্যু পেন ইন্টারন্যাশনালের ভারতীয় শাখার সম্পাদক-কোষাধ্যক্ষ ছিলেন।

## জীবনাবসান

দেবকুমার বসু বঙ্গীয় প্রকাশক  সংস্থার বার্ষিক সভায় যোগ দিতে পুরী যান। সেখানে  ২০০৭ খ্রিস্টাব্দের ২৪শে ফেব্রুয়ারি হৃদরোগে আক্রান্ত হয়ে পরলোক গমন করেন।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি প্রকাশক
তাবোর পর্বতের লড়াই

বাইবেলীয় **তাবোর পর্বতের লড়াই** ছিলো বিচারকদের যুগে হজোর থেকে শাসনকৃত কেনানের রাজা যাবীন এবং বারাক ও দেবোরা নেতৃত্বাধীন ইস্রায়েলীয় বাহিনীর মধ্যকার একটি লড়াই। বাইবেলে উল্লেখিত লড়াইয়ের এই ঘটনাটি বিচারকদের পুস্তকের ৪র্থ ও ৫ম অধ্যায়ে উল্লেখ করা হয়েছে।

## বাইবেলীয় বর্ণনা
### পটভূমি
কেনানীয় রাজা যাবীন ও তার বাহিনীর অধিনায়ক সিসেরা, যে কিনা নয়শো লৌহ রথ পরিচালনা করতো, ইস্রায়েলীদের কুড়ি বছরের জন্য দমন করে চলেছিলো। সেই সময় বাইবেলীয় বিচারক ও পয়গম্বরিনী দেবোরা সেনাপতি বারাককে ডেকে জানায় যে ঈশ্বর তাকে ইস্রায়েলীয় সৈন্যবাহিনী সমেত তাবোর পর্বতের দিকে পদযাত্রার আদেশ করেছেন এবং ঈশ্বর প্রতিশ্রুতি দিয়েছেন যে তিনি বারাকের ক্ষমতার মধ্যে "তাদেরকে তুলে দিবেন" (কেনানীয়দের)।

ইতস্তত বারাক দেবোরাকে বললো তার সাথে না গেলে সে অভিযান পরিচালনা করবেনা। দেবোরা রাজি হয়, তবে বারাককে জানায়, "তবে এই অভিযানে তোমার কোন সুখ্যাতি হবে না, কারণ প্রভু একজন নারীর হাতে সিসেরাকে সমর্পণ করবেন"। দেবোরা, বারাক এবং নপ্তালী ও সবুলুনের গোত্র হতে নিয়োগকৃত তাদের ১০,০০০ সেনার বাহিনী কাদেশে জড়ো হয়।

### লড়াই
ইস্রায়েলীররা তাবোর পর্বতের দিকে পদযাত্রা শুরু করে। তাদের আসার খবর সিসেরার কাছে পৌঁছায়, তারপর সিসেরা দেরি না করে তাবোরের নিকটে অবস্থিত ওয়াদি কিশোনে চলে আসে। ঈশ্বর এক শক্তিশালী ঝড় সৃষ্টি করেন যা মাটিকে কর্দমাক্ত করে ফেলে, ফলে কেনানীয়দের ভারী রথের চাকা কাঁদায় আঁটকে যায়। বৃষ্টির জলের ধারা পর্বত থেকে নেমে এসে ওয়াদি কিশোনে বন্যার সৃষ্টি করে ফলে অনেকে বন্যার জলে ভেসে যায়। কেনানীয়রা আতঙ্কিত হয়ে পালিয়ে যায়, এবং ইস্রায়েলীয়রা তাদের তাড়া করতে থাকে এবং শত্রুদের মাঝে জীবিত থাকা পর্যন্ত তাদের হত্যা করতে থাকলো।

সিসেরা নিজের রথ ছেড়ে জীবন বাঁচাতে পালিয়ে যায়। সিসেরা কেনীয় হেবেরের স্ত্রী যায়েলের তাঁতুর নিকট পৌঁছায় এবং যায়েল তাকে আশ্রয় দেয় যেহেতু কেনানীয়দের সাথে তাদের কোন শত্রুতা ছিলো না। যায়েল সিসেরাকে পান করার জন্য দুধ প্রদান করে, কিন্তু ঘুমিয়ে পড়ার পর তাজে হত্যা করে। বারাক তাঁবুর কাছে পৌঁছানোর পর সে দেবোরার ভবিষ্যতবাণী সত্য হওয়ার প্রমাণ পেয়ে যায়।

## আরো দেখুন
* জেরিকোর লড়াই

## তথ্যসূত্র

বিষয়শ্রেণী:প্রাচীন ইসরায়েল ও যিহূদা
বিষয়শ্রেণী:হিব্রু বাইবেলে উল্লেখিত লড়াই
বিষয়শ্রেণী:কেনানীয়দের সাথে সম্পৃক্ত লড়াই
বিষয়শ্রেণী:খ্রিস্টপূর্ব ১২শ শতাব্দী
বিষয়শ্রেণী:খ্রিস্টপূর্ব ২য় সহস্রাব্দের সশস্ত্র সংঘাত
ফত্তেবাহাদুর সিংহ

থাম্ব|200px|১৯৫৬ সালে ফত্তেবাহাদুর সিংহ
thumb|200px|''নেপাল ভাষা পত্রিকা''-র প্রচ্ছদ, ৫ নভেম্বর ১৯৬০
**ফত্তেবাহাদুর সিংহ** (; ১৯০২–১৯৮৩) ছিলেন একজন নেপালি কবি ও সাংবাদিক। তিনি নেপাল ভাষায় সর্বপ্রথম দৈনিক সংবাদপত্র চালু করেন। আপন মাতৃভাষার উন্নয়নের স্বার্থে জড়িত থাকার জন্য তাকে তৎকালীন শাসকদের সাজার মুখোমুখি হতে হয় এবং নেপাল ভাষার অন্যান্য আন্দোলনকারীদের সাথে তিনি জেলও খাটেন।

ফত্তেবাহাদুর কাঠমান্ডুতে জন্মগ্রহণ করেছিলেন। তার পিতার নাম কুলদীপ সিংহ এবং মাতার নাম দেবলানি সিংহ। তার দাদা সিদ্ধিদাস মহাজু ছিলেন নেপাল ভাষার অন্যতম কবি এবং নেপাল ভাষার চার স্তম্ভের অন্যতম। ১৯৩০ সালে *[[বুদ্ধধর্ম ওয়া নেপাল ভাষা]]* পত্রিকায় ফত্তেবাহাদুরের প্রথম কবিতা “বানমলাহগু চাল” (অর্থ “বদচাল”) প্রকাশিত হয়।

## কারাবরণ
নেপালের স্বৈরতান্ত্রিক রানা শাসনামলে নেপাল ভাষার প্রতি অবদমনাত্মক আচরণ করা হতো এবং এই ভাষার লেখক ও প্রকাশকদের গ্রেফতার ও লাঞ্ছিত করা হতো। ১৯৩৯ সালে ফত্তেবাহাদুর সিংহ নেপাল ভাষার বিভিন্ন কবিদের কবিতা ও গীতিকা সম্পাদনা ও সংকলন করে *নেপালি বিহার* নামে একটি বই প্রকাশের করেন। এর জন্য তাকে আজীবন কারাদণ্ডাদেশ দেওয়া হয়। তিনি ভারতের বিহার রাজ্যের বেতিয়া থেকে বইটির মুদ্রণ করে নেপালে নিয়ে এসেছিলেন। মুদ্রিত বইয়ের অর্ধেক পরিমাণ বিক্রির পরপরই অবশিষ্ট বই বাজেয়াপ্ত করা হয়।

১৯৪১ থেকে ১৯৪৫ সাল পর্যন্ত ফত্তেবাহাদুরকে কারারুদ্ধ করে রাখা হয়। ১৯৪৫ সালে চিত্তধর হৃদয়, সিদ্ধিচরণ শ্রেষ্ঠ প্রমুখ নেপাল ভাষার অন্যান্য আন্দোলনকারীদের সাথে তিনিও জেল থেকে মুক্তি পান। ১৯৫১ সালে আন্দোলনের মুখে রানা শাসনামলের অবসান ঘটে এবং নেপালে গণতন্ত্র প্রতিষ্ঠিত হয়। নেপালে গণতন্ত্র প্রতিষ্ঠার সাথে সাথে নেপাল ভাষার প্রকাশনার রুদ্ধদ্বারও উন্মোচিত হয়।

## ''নেপাল ভাষা পত্রিকা''
১৯৫৫ সালের ২৮ সেপ্টেম্বর ফত্তেবাহাদুর সম্পাদক ও প্রকাশক হিসেবে *[[নেপাল ভাষা পত্রিকা]]* () প্রকাশ শুরু করেন। নেপাল ভাষায় এটিই ছিল প্রথম দৈনিক সংবাদপত্র। এটি কাঠমান্ডু থেকে প্রকাশিত হতো। তৎকালীন নেপালের কয়েকটিমাত্র দৈনিক পত্রিকার এটি ছিল অন্যতম।

১৯৬২ সালে ফত্তেবাহাদুর সিংহ নেপালি সাংবাদিক ফেডারেশনের (ফেডারেশন অব নেপালিজ জার্নালিস্টস) সভাপতি নির্বাচিত হন। এছাড়া, ১৯৫৫ থেকে ১৯৬০ সাল পর্যন্ত তিনি নেপাল ভাষা পরিষদের সভাপতির দায়িত্বও পালন করেন।

*নেপাল ভাষা পত্রিকা* তাদের মাতৃভাষার অধিকার আদায় করে নেয় এবং তাতে নেপালের ব্যবসায়িক আগ্রহেরও প্রতিফলন ঘটায়। ফত্তেবাহাদুর সিংহ ১৯৮৩ সালে মৃত্যুবরণ করেন। তার মৃত্যুর পর *নেপাল ভাষা পত্রিকা*র প্রকাশনা খুব বেশিদিন অব্যাহত থাকেনি।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:কাঠমান্ডুর ব্যক্তি
বিষয়শ্রেণী:নেওয়ার
বিষয়শ্রেণী:নেপালি সাংবাদিক
বিষয়শ্রেণী:নেপালি পুরুষ কবি
বিষয়শ্রেণী:নেপাল ভাষার লেখক
বিষয়শ্রেণী:নেপালি লেখক
বিষয়শ্রেণী:নেপালি ভাষার লেখক
বিষয়শ্রেণী:ভাষা আন্দোলনকারী
বিষয়শ্রেণী:কারাবন্দি সাংবাদিক
বিষয়শ্রেণী:২০শ শতাব্দীর কবি
বিষয়শ্রেণী:২০শ শতাব্দীর সাংবাদিক
অর্ফকষদ

**অর্ফকষদ** (&nbsp;– পাউসাতে *আরপাকশাদ*, &nbsp;– *আরপাকসাদ*;  – *আরফাক্সাদ*), বিকল্প উচ্চারণ **আরফাক্সাদ** বা **আরফাসচাদ**, হল শেমতেরাহ বংশতালিকায় একজন প্রলয় পরবর্তী ব্যক্তির নাম। এই নামটা হিব্রু বাইবেলের (অথবা খ্রিস্টীয় বাইবেলের পুরাতন নিয়মের) আদিপুস্তকে উল্লেখ রয়েছে এবং পরবর্তীকালে বিভিন্ন বাইবেলীয় বইয়ে এই নামটি নেওয়া হয়েছে, যেমন নূতম নিয়মের লূকের সুসমাচারে।

## বাইবেলীয় বর্ণনা
আদিপুস্তক অনুসারে তিনি ছিলেন শেমের (নোহের পুত্র) পাঁচ পুত্রদের একজন। তার নামটি আদম হতে তেরাহ পর্যন্ত আব্রাহামের পূর্বসূরি সংক্রান্ত আদিপুস্তকের বংশতালিকার দ্বাদশ স্থানে অবস্থিত। ()। এই বংশতালিকায় আদম থেকে শুরু করে নয়টি নাম মহাপ্রলয়ের পূর্ববর্তী সময়ের যা নোহ এবং বন্যার পূর্বে দেখানো হয়, এবং এরপর নোহের বড় পুত্র শেম থেকে তেরাহ পর্যন্ত নয়টি মহাপ্রলয় পরবর্তী ব্যক্তিদের নাম দেওয়া হয়েছে।

লেখাপত্র অনুসারে, অর্ফকষদের ভাইয়েরা ছিল এলম, আশুর, লুদ এবং অরাম। অর্ফকষদের ছেলের নাম ছিলো শেলা, তবে সপ্ততিতে অর্ফকষদের ছেলের নাম কৈনন লেখা হয়েছে এবং শেলাকে অর্ফকষদের নাতি হিসেবে দেখানো হয়েছে। লূক  ও জুবিলী ৮.১-এও অর্ফকষদের পুত্র হিসেবে কৈননের নাম উল্লেখ করা হয়েছে। জুবিলীতে অর্ফকষদের স্ত্রী হিসেবে *রাসু'আয়া*র নাম উল্লেখ রয়েছে যে ছিলো সুসানের কন্যা। সুসানকে শেমের পুত্র এলামের সন্তান বলা হয়ে থাকে। এই বইতে অর্ফকষদের মায়ের নাম লেখা হয়েছে *সেদেকতেলেবাব*।

## চিহ্নিতকরণ
কিছু প্রাচীন ইহুদি সূত্রে, বিশেষত জুবিলীতে, অর্ফকষদকে উরা ও কেশাদের পূর্বপুরুষ উল্লেখ করা হয়েছে যাকে ফোরাত নদীর পশ্চিম তীরে অবস্থিত *[[উর কাশদিম]]* শহরের প্রতিষ্ঠাতা বলা হয়ে থাকে (জুবিলী ৯:৪; ১১:১-৯); এটি মূলত সেই তীর যে জায়গাটিকে লিওনার্ড উললি ১৯২৭ সালে উর শহর হিসেবে চিহ্নিত করেছিলেন।

উললির উর শহর চিহ্নিতকরণের পূর্বে, বিভিন্ন ইহুদি ও মুসলিম পণ্ডিত অর্ফকষদকে উত্তর মেসোপটেমিয়ার অধিবাসী ভাবতেন। যার কারণে অর্ফকষদের জন্মস্থান হিসেবে উরফা-কাশিদ শহরকে চিহ্নিত করা হয়েছিলো। (যেহেতু  ও  দুটি নামে সাদৃশ্য রয়েছে) - যা ছিলো অতীতে খালদিসদের ভূমি। এই জায়গাটিকে জোসেফাস কলদীয়দের ভূমি ভেবে ভুল করেছিলেন। ডোনাল্ড বি. রেডফোর্ড জোর দিয়ে বলেন যে অর্ফকষদের জন্মস্থান ব্যাবিলনে ছিলো।

## একই নামে ভিন্ন ব্যক্তি
আরেকজন অর্ফকষদের নাম পাওয়া যায় জুডিথের পুস্তকে মেডেসের রাজা হিসেবে, এবং যদি এই রাজার সময়কাল অ্যাসিরীয়দের অভিযানের সাথে সম্পৃক্ত হয়ে থাকে তবে তাকে ফ্রোর্টেসের (আনু. ৬৬৫ - ৬৬৩ খ্রিস্টপূর্ব) সাথে চিহ্নিত করা যেতে পারে। যদি তার সময়কাল দ্বিতীয় নেবুচাদনেজারের সাথে সম্পৃক্ত হয়ে থাকে (জুডিথে যার নাম অ্যাসিরীয়দের রাজা হিসেবে প্রদত্ত) তবে তাকে সাইক্সারসের (শা. ৬২৫–৫৮৫ খ্রিস্টপূর্ব) সাথে চিহ্নিত করা যায়।

## তথ্যসূত্র

বিষয়শ্রেণী:মুহাম্মাদের পূর্বপুরুষ
বিষয়শ্রেণী:আদিপুস্তকের ব্যক্তিত্ব
বিষয়শ্রেণী:তাওরাতের ব্যক্তি
বিলবাও

**বিলবাও** (, এছাড়াও , ;  ) উত্তর স্পেনের একটি শহর, বিস্কাই প্রদেশের ও সামগ্রিকভাবে বাস্কে দেশের বৃহত্তম শহর। এছাড়া এটি উত্তর স্পেনের সবচেয়ে বড় শহর। বিলবাও ২০১৫ সালের হিসাবে ৩,৪৫,১৪১ জন জনসংখ্যা সহ স্পেনের দশম বৃহত্তম শহর। বিলবাও মহানগর অঞ্চলে ১০,৩৭,৮৪৭ জন বাসিন্দা রয়েছে, যা এটিকে উত্তর স্পেনের অন্যতম জনবহুল মহানগর অঞ্চলে পরিণত করেছে; ৮,৭৫,৫৫২ জন জনসংখ্যার বৃহত্তর বিলবাওয়ের কোমারকা হল স্পেনের পঞ্চম বৃহত্তম শহুরে এলাকা। এছাড়া বিলবাও হল প্রধান শহুরে এলাকা, যা বৃহত্তর বাস্কে অঞ্চল হিসাবে সংজ্ঞায়িত করা হয়।

বিলবাও বিস্কাই উপসাগর থেকে প্রায় ১৬ কিলোমিটার (১০ মাইল) দক্ষিণে স্পেনের উত্তর-মধ্য অংশে অবস্থিত, যেখানে অর্থনৈতিক সামাজিক উন্নয়ন অবস্থিত, যেখানে বিলবাও-এর মোহনা গঠিত হয়েছে। এর প্রধান শহুরে কেন্দ্রটি ৪০০ মিটার (১,৩০০ ফুট) গড় উচ্চতা সহ দুটি ছোট পর্বতশ্রেনি দ্বারা বেষ্টিত। এখানকার জলবায়ু বিস্কাই উপসাগরের নিম্নচাপ ব্যবস্থা ও মৃদু বায়ু দ্বারা গঠিত, কম সূর্যালোক ও উচ্চ বৃষ্টিপাত সহ ইবেরীয় মান অনুসারে গ্রীষ্মের তাপমাত্রা পরিমিত হয়। অক্ষাংশের জন্য বার্ষিক তাপমাত্রার পরিসীমা কম হয়।

শক্তিশালী আরো পরিবারের প্রধান দিয়েগো লোপেজ ভি দে আরো ১৪তম শতকের গোড়ার দিকে শহরটির ভিত্তি স্থাপনের পর, বিলবাও বাস্কে দেশের অন্যতম বাণিজ্যিক কেন্দ্র ছিল, যা ক্রাউন অব ক্যাস্টিলে উল্লেখযোগ্য গুরুত্ব উপভোগ করেছিল। এটি সমগ্র ইউরোপ জুড়ে বিস্কাই কোয়ারি থেকে আহরিত উল ও লোহার পণ্য রপ্তানির উপর ভিত্তি করে সমৃদ্ধ বন্দর কার্যকলাপের কারণে হয়েছিল। ঊনবিংশ শতাব্দীতে ও বিংশ শতাব্দীর শুরুতে, বিলবাও ব্যাপক শিল্পায়নের অভিজ্ঞতা লাভ করে, এটি বার্সেলোনার পরে স্পেনের দ্বিতীয় সর্বাধিক শিল্পোন্নত অঞ্চলের কেন্দ্রে পরিণত হয়। একই সময়ে একটি অস্বাভাবিক জনসংখ্যা বিস্ফোরণ বেশ কয়েকটি সংলগ্ন পৌরসভার সংযুক্তি প্ররোচিত করে। বর্তমানে, বিলবাও একটি জোরালো পরিষেবা শহর, যা একটি চলমান সামাজিক, অর্থনৈতিক ও নান্দনিক পুনরুজ্জীবন প্রক্রিয়ার সম্মুখীন হচ্ছে, যা আইকনিক বিলবাও গুগেনহাইম মিউজিয়াম দ্বারা শুরু হয়েছে, এবং পরিকাঠামো বিনিয়োগের মাধ্যমে অব্যাহত রয়েছে, যেমন বিমানবন্দর টার্মিনাল, দ্রুতগামী গণপরিবহন ব্যবস্থা, ট্রাম লাইন, আজকুনা জেনট্রোয়া এবং বর্তমানে উন্নয়নাধীন আবানদোইবারা ও জোরোজাউরে পুনর্নবীকরণ প্রকল্প।

বিলবাও হল অ্যাথলেটিক ক্লাব ফুটবল দলের আবাসস্থল, যা বাস্কে জাতীয়তাবাদের একটি উল্লেখযোগ্য প্রতীক, কারণ এটি শুধুমাত্র বাস্ক খেলোয়াড়দের প্রচার করে এবং স্প্যানিশ ফুটবল ইতিহাসের অন্যতম সফল ক্লাব।

বিলবাও শহরটি ২০১০ সালের ১৯শে মে সুইডিশ নোবেল একাডেমির সঙ্গে সহযোগিতায় সিঙ্গাপুর নগররাষ্ট্র দ্বারা প্রদত্ত লি কুয়ান ইউ ওয়ার্ল্ড সিটি পুরস্কারে স্বীকৃত হয়। নগরবাদের জন্য নোবেল পুরস্কার হিসাবে বিবেচিত পুরস্কারটি ২০১০ সালের ২৯শে জুন হস্তান্তর করা হয়েছিল। শহরের মেয়র ইনাকি আজকুনা ১৯৯০-এর দশক থেকে বিস্কাইয়ের রাজধানী দ্বারা অভিজ্ঞ শহুরে রূপান্তরের স্বীকৃতিস্বরূপ ২০১৩ সালের ৭ই জানুয়ারি ব্রিটিশ ফাউন্ডেশন *দ্য সিটি মেয়র ফাউন্ডেশন* দ্বারা প্রতি দুই বছর অন্তঃর প্রদান করা ওয়ার্ল্ড মেয়র পুরস্কার লাভ করেন। বিলবাওকে ২০১৭ সালের ৮ নভেম্বর আন্তর্জাতিক সংস্থা *দ্য একাডেমি অব আরবানিজম* দ্বারা ‘দ্য আরবানিজম অ্যাওয়ার্ডস ২০১৮’ পুরস্কারে “সেরা ইউরোপীয় শহর ২০১৮” নির্বাচিত করা হয়।

## তথ্যসূত্র

বিষয়শ্রেণী:বিলবাও
বিষয়শ্রেণী:১৩০০-এ ইউরোপে প্রতিষ্ঠিত
বিষয়শ্রেণী:বিস্কাই পৌরসভাসমূহ
অরুণ দত্ত

** অরুণ দত্ত ** (১৯৩৬ - ৬ নভেম্বর ২০২১) ছিলেন ভারতীয় বাঙালি সঙ্গীতশিল্পী। 

## সংক্ষিপ্ত জীবন

অরুণ দত্তের জন্ম ব্রিটিশ ভারতের অধুনা পশ্চিমবঙ্গের জলপাইগুড়ি জেলায়। তার দুই দিদি খুব ভালো গান গাইতেন। সেই দিদিদের হাত ধরেই তার গানের সঙ্গে পরিচয়। বাড়িতে শাস্ত্রীয় সঙ্গীতের শিক্ষা নেন কেশব গনেশ ঢেকলের কাছে। কলেজ জীবনে কলকাতায় গুরু হিসাবে পান অনুপম ঘটককে। এই অনুপম ঘটকের কন্যাকেই তিনি বিবাহ করেন। পরে গুরু হিসাবে পান কমল দাশগুপ্তকেও। মেট্রো-মারফির আন্তঃ কলেজ প্রতিযোগিতায় তার আত্মপ্রকাশ। পঁচিশ বৎসর বয়সে গ্রামোফোন রেকর্ডে প্রকাশিত গান *যখন চাঁদ ঘুমাবে, রাত ঘুমাবে* জনপ্রিয় হয়। আকাশবাণীতে তার গান শুনে প্রশংসা করেন সতীনাথ মুখোপাধ্যায় আর ধনঞ্জয় ভট্টাচার্য। মরমি কণ্ঠে তার গাওয়া জনপ্রিয় গান গুলি হল-
* *কুহর কবিতা পৃথিবী যে ওই শোনে*
* *পায়ে চলা পথ যেথায় গিয়েছে ভেঙ্গে*
* *কেন গো পরনি আজ*
* *যদি যাবে চলে যেও*
* *আমি যে প্রদীপ জ্বলিতেই শুধু পারি*
* *যারে ফিরে যা পাখি ফিরে*
* *সূর্যে রৌদ্রে পুড়িয়ে নিজেকে*
* *সে জানি না কোথায়, তারে মনে পড়ে যায়*
* *তোমার ওই সাগর চোখে*
* *ওরে ও চম্পাকলি*
* * ও পাখি উড়ে যা* ( হৈমন্তী শুক্লার সঙ্গে)
* *পাখি বলে কারে দেবো এ গান ভাবি তাই* (হৈমন্তী শুক্লার সঙ্গে)

১৯৬৯ খ্রিস্টাব্দে মুক্তিপ্রাপ্ত বাংলা চলচ্চিত্র * [[চিরদিনের]]* ছবিতে ইলা বসুর সঙ্গে কণ্ঠ দেন *এক থেকে দুই হয়* গানটিতে।

## জীবনাবসান
বিশিষ্ট বাঙালি সঙ্গীতশিল্পী ২০২১ খ্রিস্টাব্দের ৬ই নভেম্বর পরলোক গমন করেন। কন্যা মধুরিমা দত্ত চৌধুরীও একজন সঙ্গীতশিল্পী।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীত শিল্পী
হর্টিকালচার এক্সপোর্ট ডেভেলপমেন্ট ফাউন্ডেশন

**হর্টিকালচার এক্সপোর্ট ডেভেলপমেন্ট ফাউন্ডেশন** সংক্ষেপে **হর্টেক্স ফাউন্ডেশন**  গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি ফাউন্ডেশন। হর্টেক্স ফাউন্ডেশন বাংলাদেশের জাতীয় অর্থনীতি এবং কৃষকদের আয় বৃদ্ধির জন্য প্রযুক্তিগত এবং পরামর্শমূলক সহায়তার মাধ্যমে রপ্তানির জন্য উচ্চ মূল্যের কৃষি পণ্য সহ কৃষি ব্যবসার উন্নয়ন ও প্রচারের কাজ করে। হর্টেক্স ফাউন্ডেশনের সদর দপ্তর ঢাকার, মানিক মিয়া এভিনিউতে অবস্থিত।

## কার্যক্রম
কৃষিপণ্যের রফতানি বাড়াতে হর্টেক্স ফাউন্ডেশন বিভিন্ন সেমিনার আয়োজন করে। ১০ নভেম্বর ২০২০, বাংলাদেশ কৃষি গবেষণা কাউন্সিল মিলনায়তনে হর্টেক্স ফাউন্ডেশন ‘আধুনিক প্যাক হাউস সুবিধা এবং অ্যাক্রেডিটেড ল্যাবরেটরি নির্মাণ বিষয়ে পরামর্শ কর্মশালা’ শীর্ষক সেমিনার আয়োজন করে। সেমিনারে বিভিন্ন বিশ্ববিদ্যালয়, গবেষণা প্রতিষ্ঠানের বিশেষজ্ঞ, গবেষক, ফল ও সবজি রফতানিকারক অ্যাসোসিয়েশন, ভ্যালু চেইন এক্সপার্ট, ল্যাবরেটরি এক্সপার্ট/ বিজ্ঞানীরা উপস্থিত ছিলেন।

## তথ্যসূত্র

## বহিঃসংযোগ
* হর্টেক্স ফাউন্ডেশনের অফিসিয়াল ওয়েবসাইট

বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বাইদা (প্রত্নতাত্ত্বিক ক্ষেত্র)

**বেইদা** ( *আল-বাইদা*, "সাদাটি"), কখনো **বায়দা** নামেও ডাকা হয়, হল জর্ডানের সিক আল-বারিদের নিকট পেত্রা থেকে কয়েক কিলোমিটার উত্তরে অবস্থিত একটি প্রধান নব্যপ্রস্তরীয় প্রত্নতাত্ত্বিক ক্ষেত্র। এটি ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত রয়েছে।

## খননের ইতিহাস
১৯৫৭ সালে এই ক্ষেত্রটি প্রথম ডায়ানা কার্কব্রাইড এবং পরবর্তীতে ব্রায়ান বার্ড খনন করেন।

## বসতি স্থাপনের পর্যায়
বসতি স্থাপনের তিনটি সময় নিশ্চিত করা হয়েছে: খ্রিস্টপূর্ব ১১শ সহস্রাব্দের নাতুফীয় যুগ, খ্রিস্টপূর্ব ৭ম সহস্রাব্দের প্রাক-মৃৎশিল্প নিওলিথিক বি-এর (পিপিএনবি) একটি গ্রাম এবং খ্রিস্টপূর্ব ১ম ও ২য় শতাব্দীর নাবাতীয় যুগ।

### নাতুফীয় যুগ
নাতুফীয় বাইদাকে মৌসুমী শিবির হিসেবে প্রভেদ করা হয়েছে যা অনেকদিন ধরে বারবার দখল হয়েছিলো। চুলা ও রান্না করার স্থান থেকে পাথর যন্ত্রের প্রমান নির্দেশ করে যে এখানকার প্রাথমিক অধিবাসীরা শিকার সম্পর্কিত কর্মকাণ্ডে নিযুক্ত ছিল। এই দাবি স্থায়ী ভবন, সংরক্ষণাগার, কবরস্থান এবং বড় পাথরের সরঞ্জামের অভাব প্রমাণ করে।

### নব্যপ্রস্তর যুগ
বাইদার নব্যপ্রস্তর পর্যায়কে ৭২০০ থেকে ৬৫০০ খ্রিস্টপূর্ব সালের প্রাচীন গ্রাম হিসেবে নিশ্চিত করা গেছে। প্রাথমিক পিপিএনবি পর্যায়ে এই গ্রামের আনুমানিক জনসংখ্যা ছিল ৫০ থেকে ১১৫ জন। এই গ্রামবাসীরা পাথর যন্ত্র ব্যবহার করত এবং ভূগর্ভস্থ মেঝে সমেত বৃত্তাকার বাড়ির চারপাশে দেওয়াল নির্মাণ করত। এর দখলকারীরা প্রাথমিক গৃহপালিতকরণের সময় যব ও খাপলি ময়দা চাষ, ছাগল পালন ও বিভিন্ন প্রকারের পশু শিকার যেমন বন্য ছাগল, এবং ফলমূল সংগ্রহ করত। এলাকার এক স্থানে একটি কবর পাওয়া গিয়েছে যা ধর্মানুষ্ঠানের জন্য ব্যবহার করা হত বলে মনে করা হয়। প্রমান অনুসারে এটি আনুমানিক ৬৬৫০ খ্রিস্টপূর্বাব্দে আগুনে ধ্বংস হয়ে যায় এবং তারপর ভূমির উপর চতুর্ভুজাকৃতীর ঘর ও বিশেষায়িত কর্মশালা সহ এই গ্রাম পুননির্মাণ করা হয়। বাসস্থানের সোনালী সময়ে এর আনুমানিক জনসংখ্যা ছিল ১২৫ থেকে ২৩৫ জন। ৬৫০০ খ্রিস্টপূর্বাব্দের দিকে অজ্ঞাত কারণে গ্রামটি আবার পরিত্যক্ত হয়। এই অঞ্চলে কিছু উপাদান উদ্ধার করা গেছে যেগুলো দূরের অঞ্চলের যেমন আনাতোলীয় অবসিডিয়ান এবং লোহিত সাগরের মৌক্তিক। বৃত্তাকার থেকে চতুর্ভুজাকার ভবনে পরিবর্তন মানব সমাজের উন্নয়নে গুরুত্বপূর্ণ যা শহরগুলো উন্নয়নে অবদান রেখেছে। এই স্থানের কয়েক গজ পূর্বে একটি কাঠামো পাওয়া গিয়েছে যাকে প্রাক-ইব্রাহিমীয় ধর্মের একটি মন্দির হিসেবে আখ্যা দেওয়া হয়েছে যেখাবে নানা আচার অনুষ্ঠান সম্ভবত করা হত (কাঠামোর গঠন মন্দিরের মত হলেও সেখানে কোন খোদাই করা ছবির প্রমাণ বা নমুনা পাওয়া যায়নি)।

### নাবাতীয় যুগ
প্রসিদ্ধ নাবাতীয় বসতি হিসেবে এই এলাকায় অনেক প্রমাণ পাওয়া যায় যেমন কৃষিজ সোপানের চারপাশে প্রাচীরমালা নির্মাণ।

## সুরক্ষা এবং উন্নয়ন
সম্প্রতি জর্ডানের পুরাকীর্তি বিভাগ, পেত্রা বিভাগ ও পর্যটন অঞ্চল কর্তৃপক্ষ, ইউএসএআইডি/জর্ডান পর্যটন উন্নয়ন প্রকল্প ও কাউন্সিল ফর ব্রিটিশ রিসার্চ ইন দ্য লেভান্ট ২০১০ সালে বাইদাকে তুলে ধরা ও সুরক্ষা সংক্রান্ত একটি প্রকল্প ঘোষণা করে। ১৮ মাস সময় নিয়ে একটি অনুবাদবিশিষ্ট উপস্থাপনা এবং নতুন দর্শনার্থী সুবিধার নকশা করার জন্য প্রস্তাব করা হয়।
## আরও দেখুন

*আরব রাষ্ট্রের বিশ্ব ঐতিহ্যবাহী স্থানের তালিকা

## তথ্যসূত্র

## বহিঃসংযোগ
* মেগালিথিক পোর্টাল এন্ট্রি
* বাইদা - Nabataea.net এ চিত্রশালা

বিষয়শ্রেণী:পেত্রা
বিষয়শ্রেণী:১৯৫৭-এর প্রত্নতাত্ত্বিক আবিষ্কার
বিষয়শ্রেণী:প্রত্নতত্ত্ব জাতীয় স্থান
মিখাইলো ইয়াকুবোভিচ

**মিখাইলো মিখাইলোভিচ ইয়াকুবোভিচ** (, জন্ম ১৯৮৬) – ইউক্রেনের একজন ইসলামি পণ্ডিত এবং অনুবাদক৷ *ন্যাশনাল ইউনিভার্সিটি অফ অস্ট্রোহ একাডেমি*তে সহযোগী অধ্যাপক এবং গবেষক হিসেবে কাজ করার সময় তিনি পিএইচডি ডিগ্রি প্রাপ্ত হন। পরে জার্মানির ইউনি ফ্রেইবার্গে চলে যান।

পোল্যান্ড, সৌদি আরব,  মার্কিন যুক্তরাষ্ট্র ও ইটালিতে মধ্যকালীন ইসলামি দর্শন নিয়ে গবেষণা করেছেন৷ 
তার রচিত ও অনুবাদিত অনেক লেখা, বই ইউক্রেন, পোল্যান্ড, রাশিয়া, মিসর, সৌদি আরব, বৃটেন, এবং তুরস্কে প্রকাশিত হয়েছে৷ ("Religion, State and Society", "Journal of Ottoman Studies", "Yearbook of Muslims in Europe" ইত্যাদি).

তিনিই প্রথম ইউক্রেনীয় ভাষায় কুরআনের পূর্ণ অনুবাদ সম্পন্ন করেছেন যা কিং ফাহদ গ্লোরিয়াস কোরান প্রিন্টিং কমপ্লেক্স (মদীনা, সৌদি আরব) হতে ২০১৩ সালে প্রকাশিত হয়৷ এটার দ্বিতীয় মুদ্রণ হয় কিয়েভে ২০১৫ সালে। তিনি পোল্যান্ডের ওয়ারশ বিশ্ববিদ্যালয়ে আরবি সংস্কৃতি সম্পর্কিত গবেষণা প্রকল্পের সদস্য ছিলেন৷

## প্রকাশিত বই সমূহ

* আল-কুরআন: ইউক্রেনিয় ভাষায় অনুবাদ এবং তাফসির৷ মদীনা ২০১৩ সাল৷ কিয়েভ ২০১৫ সাল৷
* Islam in Ukraine (ভিনিসিয়া ২০১৬ সাল ইউক্রেনিয় ভাষায়).
* Philosophical Thought of the Crimean Khanate (কিয়েভ, ২০১৬ ইউক্রেনিয় ভাষায়).

## আরও দেখুন
## তথ্যসূত্র

* Holy Qur’an to be Published Full in Ukrainian
* Profile on Academia.Edu

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুরআন অনুবাদক
বিষয়শ্রেণী:ইসলাম শিক্ষার পণ্ডিত
বিষয়শ্রেণী:ইউক্রেনীয় প্রাচ্যবিদ
বিষয়শ্রেণী:ইসলামের অমুসলিম পণ্ডিত
সিক

**সিক** (, প্রতিবর্ণ *আল-সিক্ব*, প্রতিলিপিকরণ *আস-সিক্ব*, আক্ষরিক অর্থ 'খাদ') হল দক্ষিণ জর্ডানে অবস্থিত প্রাচীন নাবাতীয় শহর পেত্রার প্রধান প্রবেশ মুখ। সিকিত নামেও পরিচিত এই খাদটি আবছা, সরু ঘাট (কিছু জায়গায় প্রশস্ততার দিক দিয়ে  এর বেশি নয়) এবং এই পথ আনুমানিক  ভেতর পর্যন্ত গিয়ে পেত্রার সবচেয়ে বিস্তৃত ধ্বংসাবশেষ আল খাজনেহতে গিয়ে থামে। সিকের বাইরের দিকে যাওয়ার সময় একটি প্রশস্ত উপত্যকা পড়ে যা *বাব আস-সিক* (সিকের প্রবেশদ্বার) নামে পরিচিত।

## বর্ণনা

যুক্তরাষ্ট্রের দক্ষিণ-পশ্চিমের জল দ্বারা আকৃতিপ্রাপ্ত আন্টেলোপে গিরিখাতের বিপরীতে সিক একটি প্রাকৃতিক ভূতাত্ত্বিক ফল্ট যা টেকটোনিক শক্তি দ্বারা দুই ভাগে বিভক্ত হয়ে গেছে, একমাত্র এর পরে এটি জল দ্বারা স্পর্শে আকৃতি বদলেছে। সিককে ঘেরা যে দেয়ালগুলো মাঝখানে দাঁড়িয়ে আছে সেগুলো উচ্চতায় ।

সিকের প্রবেশপথে একটি বড় বাঁধ রয়েছে যা ১৯৬৩ ও আবার ১৯৯১ সালে পুনর্নির্মাণ করা হয়, এর নকশার মুখ সিকে রাখা হয় যাতে এটি পানি ওয়াদি মুসায় নিতে পারে। এই বাঁধটি মূলত খ্রিস্টপূর্ব প্রথম শতাব্দীতে নাবাতীয়দের তৈরি বাঁধের পুনর্নির্মাণ যা দিয়ে তারা ওয়াদি মুসা শতক ধরে নিয়ন্ত্রণ করত। এর প্রবেশপথে একটি মনোরম খিলান রয়েছে যার মধ্যে টিকে আছে খিলানের মাত্র দুটি প্রস্তর এবং কিছু কাটা পাথর। ১৮৯৬ সালের ভূমিকম্পে খিলনটি ধ্বসে পড়ে, কিন্তু এর গঠন সম্পর্কে ম্যাথু বোলবি ও ডেভিড রবার্টসদের লিথোগ্রাফ থেকে জানা যায়।

বড় বড় কাফেলাগুলো পেত্রায় প্রবেশ করতে সিক ব্যবহার করত। গিরিখাতের দুটি দেওয়ালেই বেটিলাস যুক্ত খোদাইকৃত চিত্র দেখা যায় যা নির্দেশ করে এই সিক নাবাতীয়দের কাছে পবিত্র ছিলো। ১৯৯৮ সালে এই গিরিখাতের পথের ছয় ফুট নিচে খনন করে কিছু মূর্তি পাওয়া যায়। মূর্তির বাইরের অংশ ব্যাপকভাবে ক্ষয়প্রাপ্ত হলেও এই মূর্তিগুলো থেকে দুজন বণিক এই দুটি উটকে চিহ্নিত করা গেছে। সেগুলোর আকৃতি জীবিতদের সাধারণ আকৃতির প্রায় দ্বিগুন।

সিকে কিছু ভূগর্ভস্থ চেম্বার রয়েছে যেগুলো ব্যবহারের উদ্দেশ্য এখনো স্পষ্ট করা যায়নি। এটা হতে পারে যে এগুলো কবর যেগুলো খালি পড়ে আছে, এবং প্রত্নতাত্ত্বিকদের জন্য বিশ্বাস করা কঠিন যে এগুলো বাসস্থান ছিল। সংখ্যাগরিষ্ঠ মত হচ্ছে যে এগুলো পেত্রার প্রধান প্রবেশদ্বার রক্ষাকারীদের দূর্গ ছিল।

## ত্রিমাত্রিক নথিভুক্তকরণ
ইউনেস্কো সিক স্থিতিশীলতা প্রকল্পের অধীনে জামানি প্রজেক্ট ২০১১-২০১৪ সালে স্থানিকভাবে সিক ও পেত্রা প্রত্নতাত্ত্বিক পার্কের অধিকাংশ স্থান নথিভুক্ত করেছে। অলাভজনক সংস্থাটি ত্রিমাত্রিক বাস্তব সাংস্কৃতিক ঐতিহ্যের ডিজিটাল নথিভুক্তকরণে দক্ষ, এবং আফ্রিকা ও তার বাইরে ঐতিহ্য সম্পর্কে সচেতনতা ও জ্ঞান বাড়াতে চায়। জামানির উৎপন্ন তথ্য গবেষণা, পুনরুদ্ধার, সংরক্ষণ এবং ভবিষ্যত প্রজন্মের জন্য একটি তথ্যভাণ্ডার হিসাবে ব্যবহার করা হচ্ছে।

## আরও দেখুন
* জর্ডানে পর্যটন

## টীকা

## তথ্যসূত্র

## আরো পড়ুন
* 

## বহিঃসংযোগ
* 

বিষয়শ্রেণী:পেত্রা
বিষয়শ্রেণী:জর্ডানের ভূমিরূপ
বিষয়শ্রেণী:জর্ডানের পর্যটন
ওয়ারেন মেলি

**ওয়ারেন মেলি** (; জন্ম: ১ অক্টোবর ১৯৯৪) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব ফরেস্টার্স এবং সেশেলস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।

২০১৩–১৪ মৌসুমে, সেইশেলি ক্লাব সেশেলস মার্কেটিং বোর্ডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সেশেলস মার্কেটিং বোর্ডের হয়ে মাত্র এক মৌসুম অতিবাহিত করার পর ২০১৪–১৫ মৌসুমে তিনি নর্দার্ন ডায়নামোয় যোগদান করেছেন। নর্দার্ন ডায়নামোয় চার মৌসুম অতিবাহিত করার পর রেড স্টারের সাথে চুক্তি স্বাক্ষর করেছেন। ২০১৯–২০ মৌসুমে, তিনি সেইশেলি ক্লাব ফরেস্টার্সে যোগদান করেছেন।

মেলি ২০১৭ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ১৭ ম্যাচে ১টি গোল করেছেন।

## প্রারম্ভিক জীবন
ওয়ারেন মেলি ১৯৯৪ সালের ১লা অক্টোবর তারিখে সেশেলসের ভিক্তোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৭ সালের ২৯শে এপ্রিল তারিখে, ২২&nbsp;বছর, ৬&nbsp;মাস ও ২৮&nbsp;দিন বয়সে, ডান পায়ে ফুটবল খেলায় পারদর্শী মেলি মরিশাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সেশেলস ১–১ গোলে ড্র করেছিল। সেশেলসের হয়ে অভিষেকের বছরে মেলি সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ১&nbsp;বছর ও ১&nbsp;মাস পর, সেশেলসের জার্সি গায়ে প্রথম গোলটি করেছেন; ২০১৮ সালের ২৯শে মে তারিখে, মাদাগাস্কারের বিরুদ্ধে ম্যাচের ৩৫তম মিনিটে বেনোয়া মারির অ্যাসিস্ট হতে সেশেলসের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০২০ সালের ১৮ই জানুয়ারি তারিখে, প্রীতি ম্যাচে বুরুন্ডির বিরুদ্ধে অনুষ্ঠিত ম্যাচে তিনি সেশেলসের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি বুরুন্ডি ১–৩ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছিলেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেশেলসের আন্তর্জাতিক ফুটবলার
বিষয়শ্রেণী:সেইশেলি ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
ইউসুফ হাসান

**ইউসুফ হাসান** (; জন্ম: ২৪ মে ১৯৯৬) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল গারাফাহ এবং কাতার জাতীয় দলের হয়ে গোলরক্ষক হিসেবে খেলেন।

২০০৯–১০ মৌসুমে, কাতারি ফুটবল ক্লাব এস্পায়ারের যুব পর্যায়ের হয়ে খেলার মাধ্যমে ইউসুফ ফুটবল জগতে প্রবেশ করেছেন এবং পরবর্তীকালে ভিয়ারিয়ালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, কাতারি ক্লাব আল গারাফাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য বেলজীয় ক্লাব ইউপেনের হয়ে ধারে খেলেছেন।

ইউসুফ কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। কাতারের বয়সভিত্তিক দলের হয়ে খেলার পর, তিনি ২০১৮ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

## প্রারম্ভিক জীবন
ইউসুফ হাসান ১৯৯৬ সালের ২৪শে মে তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইউসুফ কাতার অনূর্ধ্ব-২০ এবং কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন।

২০১৮ সালের ৭ই সেপ্টেম্বর তারিখে, ২২ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী ইউসুফ চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি চীন ০–১ গোলের ব্যবধানে জয়লাভ করেছিল। কাতারের হয়ে অভিষেকের বছরে ইউসুফ সর্বমোট ৬ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:এএফসি এশিয়ান কাপ বিজয়ী খেলোয়াড়

বিষয়শ্রেণী:রয়্যাল স্পোর্টস ক্লাব ইউপেনের খেলোয়াড়
বিষয়শ্রেণী:কাতারি ফুটবলার
বিষয়শ্রেণী:কাতারের আন্তর্জাতিক যুব ফুটবলার
বিষয়শ্রেণী:কাতারের পুরুষ আন্তর্জাতিক ফুটবলার
বিষয়শ্রেণী:কাতারের অনূর্ধ্ব-২০ আন্তর্জাতিক ফুটবলার
বিষয়শ্রেণী:২০২১ কনকাকাফ গোল্ড কাপের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২০২৩ কনকাকাফ গোল্ড কাপের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
পারশে মাছ

**পারশে মাছ** (বৈজ্ঞানিক নাম: *Chelon subviridis*) মুজিলিডি (Mugilidae) পরিবারের অন্তর্ভুক্ত একটি মাছের প্রজাতি। এটি চেলন গণের সাতটি মাছের প্রজাতির মধ্যে একটি। অগভীর উপকূলীয় জলাশয়, খাড়ি অঞ্চলে এবং প্যারাবনের জলাশয়ে এ মাছ পাওয়া যায়। এটি বাংলাদেশ ও পশ্চিমবঙ্গে পাওয়া যায় এরকমের স্বাদু পানির মাছ।

## বিবরণ
thumb|300px |left|পারশে বা পার্শে মাছ, পশ্চিমবঙ্গ, ভারত
দেহ সরু ও লম্বা।দেহের উপরিভাগ কালো এবং নিচের অংশ রুপালি।সম্পূর্ণদেহ আঁশযুক্ত। লেজ,উপর দুইটি, পাশে দুইটি এবং নিচে দুইটি মিলে মোট সাতটি পাখনা থাকে। লেজের রঙ কালচে।চোখ জোড়া দেহের তুলনায় বড়। সাধারণত ওজন ১৫০-২০০ গ্রাম হয়।

## খাদ্য
পূর্ণ বয়স্ক পারশে মাছ অপ্রাণীভোজী হলেও অপ্রাপ্ত বয়স্ক মাছের প্রধান খাদ্য ক্ষুদ্র ক্ষুদ্র প্রাণী কণা।প্রাপ্তবয়স্ক হলে এরা শেওলা, ডায়াটম সহ নানা জৈব পদার্থ খেয়ে থাকে।

## পুষ্টিগুণাগুণ
স্বাদু পানির মাছের তুলনায় লোনা পানির মাছ বেশি পুষ্টিকর। এ মাছ উচ্চ প্রোটিনসমৃদ্ধ, ক্ষতিকারক চর্বি নেই।

## চাষ
বাংলাদেশে বর্তমানে অনেক মৎস্য চাষী বাগদা চিংড়ির পরিবর্তে পারশে মাছ চাষ করছেন। কারণ এ মাছ চাষে ঝুঁকি কম। ঘেরে পোনা মজুদ করার ৪-৫ মাস পর এক একেকটা মাছের ওজন হয় ১৫০-২০০ গ্রাম। মাছের ওজন ৪০-৮০ গ্রাম হলেই বাজারজাত করা যায়।

## প্রজনন
এরা উচ্চ প্রজননকারী। ১৫ মাসের মধ্যে এদের সংখ্যা দ্বিগুণ হয়ে যায়। পারশে মাছ প্রাকৃতিক পরিবেশে ডিসেম্বর-ফেব্রুয়ারি অর্থাৎ শীতকালে প্রজনন করে। পারশে মাছ সাধারণত অধিক লোনাপানিতে ডিম দেয়। ডিসেম্বরের শেষ দুই সপ্তাহ ও ফেব্রুয়ারির শেষ দুই সপ্তাহে এ মাছ সবচেয়ে বেশি ডিম দেয়। এ মাছের প্রজনন স্বভাব অন্য মাছ হতে কিছুটা ব্যতিক্রমধর্মী।

## আরো পড়ুন
* হরিণা চিংড়ি
* চাকা চিংড়ি
* টাইগার চিংড়ি

## তথ্যসূত্র

বিষয়শ্রেণী:বাংলাদেশের মাছ
মনু মিয়া মসজিদ

**মনু মিয়া মসজিদ** বাংলাদেশের চট্টগ্রাম জেলার আনোয়ারা উপজেলার বারখাইন ইউনিয়নের  শোলকাটা গ্রামে অবস্থিত একটি প্রাচীন মসজিদ।

## অবস্থান
চট্টগ্রাম জেলার আনোয়ারা উপজেলার পশ্চিম শোলকাটা গ্রামে মসজিদটি অবস্থিত। 
## ইতিহাস

আজ থেকে প্রায় ৩৫০ বছর আগে মনু মিয়া কর্তৃক মসজিদ নির্মাণ করা হয়। মনু মিয়ার আসল নাম ছিল জবরদস্ত খাঁ। মুঘল আমলের শেষের দিকে জবরদস্ত খাঁ (মনু মিয়া) এই মসজিদ নির্মাণ করেন।

## অবকাঠামো ও স্থাপত্য
তিন গম্বুজ বিশিষ্ট মনু মিয়া মসজিদ, মাঝখানের গম্বুজটি বেশ বড় দুপাশে দুইটি ছোট গম্বুজ রয়েছে। এছাড়া চারকোণায় চারটি মিনার ও প্রবেশদ্বারে  দুইটি সহ মোট ছয়টি মিনার বিদ্যমান। এই মসজিদের প্রবেশদ্বারের ডান দিকে একটি নামফলকে মনু মিয়ার সংক্ষিপ্ত জীবনী লেখা আছে।
মসজিদ এর সামনে বিশাল একটা দীঘি আছে যেটিও মনু মিয়ার দীঘি নামে পরিচিত, মসজিদ এর মূল নকশা ও সৌন্দর্য বর্তমানেও প্রায় আগের মতোই আছে। 
মসজিদ এর ভিতর মূল নামাজ ঘরে তিন কাতারে প্রায় ৬০/৭০ জন মুসল্লি নামাজ আদায় করতে পারেন।

## তথ্যসূত্র

বিষয়শ্রেণী:আনোয়ারা উপজেলা
বিষয়শ্রেণী:চট্টগ্রাম জেলার মসজিদ
বিষয়শ্রেণী:১৬৭৬-এ প্রতিষ্ঠিত
বিষয়শ্রেণী:চট্টগ্রাম জেলার প্রত্নতাত্ত্বিক স্থাপনা
১০ আগোরোট বিতর্ক

**১০ আগোরোট বিতর্ক** একটি ষড়যন্ত্র তত্ত্বকে নির্দেশ করে যার প্রচারক ছিলেন ফিলিস্তিন মুক্তি সংস্থার চেয়ারম্যান ইয়াসির আরাফাত যিনি এই ষড়যন্ত্র তত্ত্ব ১৯৯০ সালের ২৫ মে তারিখে জেনেভার জাতিসংঘ সুরক্ষা পরিষদের বিশেষ অধিবেশনে উপস্থাপন করেন। সেই অধিবেশনে আরাফ দাবি করেন যে ইসরায়েলি দশ আগোরোটের মুদ্রার উলটো পিঠে বৃহত্তর ইসরায়েলের মানচিত্র দেখানো হয়েছে যা জায়নবাদীদের সম্প্রসারণবাদী লক্ষ্যকে উপস্থান করছে।

নিজের দাবির স্বপক্ষে আরাফাত শেফিল্ড বিশ্ববিদ্যালয়ের গুইন রাউলির করা এক গবেষণাপত্র প্রকাশনার ব্যবস্থা করেন যা জিওজার্নালে প্রকাশিত হয়। গবেষণার শিরোনাম ছিলো "ইসরায়েলের আঞ্চলিক ব্যাপ্তির উপর দৃষ্টিভঙ্গি বিকাশ: একটি রূপরেখা মূল্যায়ন" () যা প্রশ্ন তুলে যে ইসরায়েলিদের চোখে তাদের দেশের সর্বোচ্চ সীমান্ত ব্যাপ্তি ঠিক কতটুকু। গবেষণার অংশ হিসেবে রাউলি মধ্যপ্রাচ্যের মানচিত্র উপস্থাপন করেন যেখানে ১০ আগোরোট মুদ্রার মানচিত্রের সীমান্ত বসিয়ে তুলনা করা হয়। গবেষণায় রাউলি অনুমান করে লিখেন: 

জেরুসালেমের হিব্রু বিশ্ববিদ্যালয়ের প্রাকৃতিক ভুগোল বিভাগের এস.এম. বারকোভিচ রাউলির গবেষণাপত্রের সমালোচনা করেন। বারকোভিচ উপসংহার টেনে বলেন যে এই কয়েনের এই নকশা একটি প্রাচীন মুদ্রা থেকে গৃহীত হয়েছে এবং  "রাউলির প্রমাণহীন এই দাবির কোন ভিত্তি অবশ্যই নেই।" রাউলি তারপর প্রতিক্রিয়ায় জানায় যে এর মানচিত্রের ন্যায় আকৃতির ফলে এই প্রাচীন মুদ্রার নকশাকে বাছাই করা হয়ে থাকতে পারে।

জেনেভায় আরাফাতের দাবি গণমাধ্যমগুলোয় বিশ্বব্যাপী আলোড়ন সৃষ্টি করে।

ব্যাংক ইসরায়েল জানায় যে ১০ আগোরোটের এই নকশা তার ঐতিহাসিক মূল্যের জন্য নির্বাচিত হয়েছে এবং সেই ঐতিহাসিক মুদ্রাটি ম্যাটাথিয়াস অ্যান্টিগনাস (৪০ – ৩৭ খ্রিস্টপূর্ব) ইস্যু করেছিল।

নাথান কার্পের করা নকশায় মুদ্রাটি ১০০ শেকেল হিসেবে ২ মে ১৯৮৪ সালে ব্যাংক ইসরায়েল থেকে ছাড়া হয়। ১৯৮৫ সালের সেপ্টেম্বর পুরনো মুদ্রা নতুন শেকেল দ্বারা প্রতিস্থাপিত হওয়ার পর নতুন ১০ আগোরোট ধাতব মুদ্রাটি পুরনো ১০০ শেকেলের সমতুল্য করে ছাড়া হয়। এর নকশাটিও ব্যাংক ইসরায়েল তাদের চিহ্ন হিসেবে গ্রহণ করেছে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:ইসরায়েলের মুদ্রা
বিষয়শ্রেণী:ইসরায়েল সম্পৃক্ত ষড়যন্ত্র তত্ত্ব
ভেনামি চিংড়ি

**ভেনামি চিংড়ি** (বৈজ্ঞানিক নাম *Litopenaeus vannamei*) পেনাইডি (penaeidae) পরিবারের একটি উচ্চফলনশীল চিংড়ি। এটি প্রশান্ত সাগরের সাদা চিংড়ি, চিংড়ির রাজা ইত্যাদি নামেও পরিচিত। বাংলাদেশে এটি সাদা সোনা হিসেবে পরিচিত।

## বিবরণ
এ চিংড়ি সর্বোচ্চ ২৩ সে.মি. বা ৯.১ ইঞ্চি লম্বা হয়।

## সুবিধা
অন্য সকল চিংড়ির চেয়ে এ চিংড়ির উৎপাদন বেশি। দেখা গেছে হেক্টর প্রতি এ চিংড়ির উৎপাদন **সাত হাজার কেজির** বেশি। যা বাগদার তুলনায় হেক্টর প্রতি প্রায় **ছয় হাজার কেজি** বেশি। তাই এ চিংড়ি চাষ বেশ লাভজনক।

## আরও দেখুন
* হরিণা চিংড়ি
* চাকা চিংড়ি
* টাইগার চিংড়ি

## তথ্যসূত্র

বিষয়শ্রেণী:ভোজ্য খোলকী
বিষয়শ্রেণী:বাণিজ্যিক খোলকী